OBAVJEŠTENJE 
O PRETHODNOJ PROVJERI TRŽIŠTA


Predmet nabavke: Zdravstvene usluge – sistematski pregled zaposlenih

U skladu sa odredbama Zakona o javnim nabavkama Bosne i Hercegovine, ugovorni organ provodi prethodnu provjeru tržišta prije pokretanja postupka javne nabavke zdravstvenih usluga – sistematskog pregleda zaposlenih.

Predmet nabavke su zdravstvene usluge sistematskog pregleda za 57 zaposlenih, sa ciljem preventivne kontrole zdravstvenog stanja zaposlenih i blagovremenog uočavanja eventualnih zdravstvenih rizika.

Planirana usluga treba da obuhvati sistematski pregled zaposlenih, odnosno odgovarajuće specijalističke preglede, laboratorijske i druge dijagnostičke pretrage, u skladu sa ponudom i mogućnostima zdravstvene ustanove, odnosno zahtjevima ugovornog organa.


U okviru prethodne provjere tržišta pozivaju se zainteresovane zdravstvene ustanove i drugi potencijalni pružaoci predmetnih usluga da dostave informacije koje mogu biti od značaja za pripremu i provođenje postupka javne nabavke, a naročito:
· prijedlog sadržaja sistematskog pregleda za zaposlene;
· opis pojedinačnih pregleda, laboratorijskih analiza i drugih dijagnostičkih procedura koje se nude;
· informaciju o načinu organizovanja i realizacije pregleda;
· informaciju o mogućnosti realizacije pregleda za 57 zaposlenih;
· okvirnu cijenu usluge po zaposlenom i/ili ukupnu okvirnu cijenu za 57 zaposlenih;
· informaciju o roku potrebnom za realizaciju usluge;
· druge informacije i prijedloge za koje zainteresovani subjekti smatraju da mogu biti korisni za pripremu nabavke.

Dostavljene informacije služe isključivo za potrebe prethodne provjere tržišta i pripreme postupka javne nabavke i ne predstavljaju poziv za dostavljanje ponuda niti obavezu ugovornog organa da provede nabavku od subjekata koji dostave informacije.

Zainteresovani subjekti mogu svoje prijedloge, informacije i okvirne cijene dostaviti ugovornom organu u roku od 5 dana  od dana objavljivanja ovog obavještenja, putem email adrese ugovornog organa ossud-prijedor@pravosudje.ba .

Ugovorni organ zahvaljuje svim zainteresovanim subjektima na dostavljenim informacijama i saradnji u postupku prethodne provjere tržišta.

U Prijedoru, dana 07.10.2026.godine

